Την τελευταία του πνοή άφησε το πρωί μετά από τροχαίο ο γνωστός τραγουδιστής Παντελής παντελίδης. Το τροχαίο δυστύχημα σημειώθηκε, στις 08:20 στην Βουλιαγμένης, στο ύψος του Ελληνικού. Σύμφωνα με πληροφορίες του NEWS 247, η κηδεία του θα γίνει το Σάββατο στη Ριζούπολη.

ADVERTISING

Το αυτοκίνητο που οδηγούσε κινούνταν από την πύλη του παλιού αεροδρομίου προς τη Βουλιαγμένης με μεγάλη ταχύτητα και κατέληξε στις μπάρες του δρόμου στη στροφή που οδηγεί στη λεωφόρο Βουλιαγμένης.

Το σημείο που έχασε τη ζωή του ο τραγουδιστής Παντελής Παντελίδης σε τροχαίο δυστύχημα, στη λεωφόρο Βουλιαγμένης 18, στο ύψος του Ελληνικού, στο ρεύμα προς Αθήνα, σήμερα το πρωί της Πέμπτης, 18 Φεβρουαρίου 2016. (EUROKINISSI/ΣΩΤΗΡΗΣ ΔΗΜΗΤΡΟΠΟΥΛΟΣ) EUROKINISSI

Αμέσως κλήθηκε στο σημείο το ΕΚΑΒ. Το ασθενοφόρο τον μετέφερε στο Ασκληπιείο Βούλας, όπου οι γιατροί διαπίστωσαν τον θάνατό του. Οι πυροσβέστες έκαναν περίπου μία ώρα να τον απεγκλωβίσουν από το όχημα.

Το σημείο που έχασε τη ζωή του ο τραγουδιστής Παντελής Παντελίδης σε τροχαίο δυστύχημα, στη λεωφόρο Βουλιαγμένης 18, στο ύψος του Ελληνικού, στο ρεύμα προς Αθήνα, σήμερα το πρωί της Πέμπτης, 18 Φεβρουαρίου 2016. (EUROKINISSI/ΣΩΤΗΡΗΣ ΔΗΜΗΤΡΟΠΟΥΛΟΣ) EUROKINISSI

Το γεγονός επιβεβαίωσαν, αρχικά οι δύο νεαρές γυναίκες που ήταν στο αυτοκίνητο και έχουν τραυματιστεί (η μία σοβαρά) και ένας άνδρας του ΕΚΑΒ, ενώ το NEWS 247 επικοινώνησε με ανθρώπους του στενού του κύκλου, που επίσης επιβεβαίωσαν το περιστατικό. Η σορός του μεταφέρθηκε στο Ασκληπιείο της Βούλας, όπου αναγνωρίστηκε από τους γονείς του.

Το σημείο που έχασε τη ζωή του ο τραγουδιστής Παντελής Παντελίδης σε τροχαίο δυστύχημα, στη λεωφόρο Βουλιαγμένης 18, στο ύψος του Ελληνικού, στο ρεύμα προς Αθήνα, σήμερα το πρωί της Πέμπτης, 18 Φεβρουαρίου 2016. (EUROKINISSI/ΣΩΤΗΡΗΣ ΔΗΜΗΤΡΟΠΟΥΛΟΣ) EUROKINISSI

Σύμφωνα με την έκθεση της τροχαίας: «Στις 8.10 στη γέφυρα εξόδου από το πρώην ανατολικό αερολιμένα κινούνταν όχημα μάρκας Mercedes με κατεύθυνση προς τη λεωφόρο Βουλιαγμένης. Ο 33χρονος οδηγός Παντελής Παντελίδης κινούνταν στο ρεύμα προς την έξοδο για Αθήνα όταν το όχημα εξετράπη δεξιάς της πορείας του, προσέκρουσε σε τσιμεντένιο στηθαίο (ύψους περίπου 40 εκατοστών) και στη συνέχεια σε μεταλλικά κάγκελα με αποτέλεσμα να ανατραπεί το όχημα».

Σοβαρά η μία από τις δύο γυναίκες

Οι δύο κοπέλες 20 και 30 ετών αντίστοιχα που επέβαιναν στο αυτοκίνητο του Παντελίδη μεταφέρθηκαν στον Ευαγγελισμό, όπου η μία νοσηλεύεται με ελαφρά τραύματα και η άλλη με σοβαρά τραύματα στο θώρακα και στο πόδι.

Η ακριβής κατεύθυνση του οχήματος ήταν από την αερογέφυρα του πρώην Ανατολικού Αερολιμένα, λίγο πριν την έξοδο για την Λ. Βουλιαγμένης στο ύψος της οδού Ιασωνίδου και με κατεύθυνση την Αθήνα. Το όχημα εξετράπη της πορείας του, ανετράπη και προσέκρουσε στα προστατευτικά κιγκλιδώματα και στηθαία, με αποτέλεσμα την πρόκληση του θανάσιμου τραυματισμού του τραγουδιστή, τον σοβαρό τραυματισμό της μίας επιβαίνουσας και τον ελαφρύτερο της άλλης.

Το σημείο που έχασε τη ζωή του ο τραγουδιστής Παντελής Παντελίδης σε τροχαίο δυστύχημα, στη λεωφόρο Βουλιαγμένης 18, στο ύψος του Ελληνικού, στο ρεύμα προς Αθήνα, σήμερα το πρωί της Πέμπτης, 18 Φεβρουαρίου 2016. (EUROKINISSI/ΣΩΤΗΡΗΣ ΔΗΜΗΤΡΟΠΟΥΛΟΣ) EUROKINISSI

Την προανάκριση διενεργεί η Τροχαία Ελληνικού, ενώ εικάζεται πως πιθανόν ο οδηγός να πήρε την στροφή με μεγαλύτερη ταχύτητα, αν και εξετάζονται τα ακριβή αίτια. Θα ακολουθήσει νεκροψία-νεκροτομή και αιματολογική και ιστολογική εξέταση, ώστε να διαπιστωθεί αν ο οδηγός τελούσε υπό την επήρεια μέθης ή άλλων ουσιών.

Το σημείο που έχασε τη ζωή του ο τραγουδιστής Παντελής Παντελίδης σε τροχαίο δυστύχημα, στη λεωφόρο Βουλιαγμένης 18, στο ύψος του Ελληνικού, στο ρεύμα προς Αθήνα, σήμερα το πρωί της Πέμπτης, 18 Φεβρουαρίου 2016. (EUROKINISSI/ΣΩΤΗΡΗΣ ΔΗΜΗΤΡΟΠΟΥΛΟΣ) EUROKINISSI

Τις τελευταίες ημέρες ο τραγουδιστής, ήταν σε κακή ψυχολογική κατάσταση, λόγω του σάλου που είχε προκληθεί για το τραγούδι του με αναφορά στα Κατεχόμενα.

Ο τραγουδιστής αντιλαμβανόμενος τις αντιδράσεις το απέσυρε δηλώνοντας τον σεβασμό του στους Κύπριους.

Ο 32χρονος είχε προκαλέσει αίσθηση στη νυχτερινή Αθήνα, όταν ξεκινώντας να ανεβάζει τα τραγούδια του στο Youtube, έγινε περιζήτητος με σουξέ που τραγουδήθηκαν από χιλιάδες.

Ο Παντελής Παντελίδης, ήταν αυτοδίδακτος και στο παρελθόν εργαζόταν ως υπαξιωματικός του πολεμικού ναυτικού, αλλά αποφάσισε να παραιτηθεί για να γίνει τραγουδιστής.

Για τέσσερα χρόνια τραγουδούσε σε μικρά μαγαζιά. Η πρώτη του δισκογραφική δουλειά ήταν ο δίσκος με τίτλο «Αλκοολικές οι νύχτες» κυκλοφόρησε το 2012 και έγινε διπλά πλατινένιος. Μεγάλη επιτυχία του είναι το τραγούδι «Δεν ταιριάζετε σου λέω», ενώ στο δίσκο περιλαμβάνονται ακόμη τα τραγούδια «Συνοδεύομαι», «Πάμε στοίχημα θα ξαναρθείς», «Παραμυθιάζομαι», «Λιώμα σε γκρεμό», τα οποία γνώρισαν επιτυχία στο ραδιόφωνο. Ο ίδιος είχε δηλώσει ότι τα τραγούδια του τα γράφει εμπνεόμενος από προσωπικά βιώματα ή από ιστορίες κοντινών του προσώπων. Είχε μεγάλη αδυναμία στην μητέρα του για την οποία έχει γράψει και ένα τραγούδι με το όνομά της «Αθηνά».

Ο Παντελής Παντελίδης βραβεύτηκε στην 10η απονομή των μουσικών βραβείων MAD το 2013 για τον καλύτερο πρωτοεμφανιζόμενο καλλιτέχνη.